Eftir hádegismat er farið í hvíld á öllum deildum . Fyrirkomulag hvíldar fer eftir aldri og þroska barnanna á hverri deild , yngri börnin sofa flest , en þau eldri hvíla sig og hlusta á sögur eða tónlist . Svefn barna er í samvinnu við foreldra og best er að ræða þarfir og óskir við starfsfólk deilda . Svefn er skráður í Karellen ásamt því hve vel barn borðar . Foreldrar þeirra barna sem sofa í skólanum eru beðnir um að koma með koddaver og teppi fyrir svefn barna sinna . Það er vegna hreinlætis , þá sefur hvert barn örugglega með sitt koddaver . Einnig er mun persónulegra að hvert barn sofi með sitt koddaver og teppi , börnin finna líka lykt að heiman sem getur hjálpað þeim að komast í ró og auðveldar þeim að sofna . Umhverfisstefna skólans tengist þessu líka því foreldrar sjá um þvott á koddaverunum og teppunum og sjá deildir um að láta foreldra vita þegar kemur að þvottatíma . Ef mikil veikindi eru eða ef upp koma lúsatilfelli eru foreldrar beðnir um að þvo oftar .